Danmarks bedste  skolehold i basketball har været samlet i Nibe. I tre dage har de 300 skolespillere spillet og boet i byen. - Det har været sjovt, men det har også været hårdt, siger Lars Vestergaard, lærer og  medarrangør af  Dm i skolebasketball 2013. Der har kun været ros til værtsbyen. - Der er rigtig god stemning. Lærerne hygger sig og eleverne hygger sig, siger Ann-Karina Overlade, stævnekoordinator i Dansk skoleidræt. Der var ingen nordjyder blandt vinderne. Danske mestre er for pigernes vedkommende,  Østre højskolen fra København og for drengens vedkommende, Gammelgaardskolen fra Aarhus. Der var også  en fairplaypris for bedste sportsånd. De gik til pigerne fra Rønne Skole på Bornholm og drengene fra Ransavsmindeskolen fra Svendborg.

Referat:
Nibe har de sidste tre dage været rammen om et danmarksmesterskab i basketball.